รู้สึกเบื่อๆกับชีวิตที่เดิมที่เป็นอยู่ๆ ไม่มีอะไรตื่นเต้น ทุกอย่างมันดูเงียบไปหมด บางทีรู้สึกเหมือนตัวคนเดียว เวลานึกถึงเรื่องอะไรที่ทำให้เรากลัวหรือเคยทำให้เราเจ็บช้ำจะร้องตลอด บางทีอยากนอนนิ่งๆอยากหลับยาวๆแบบไม่ต้องตื่นมาเจอปัญหา ตอนนี้สับสนว่าตัวเองเป็นอะไร
สวัสดีค่ะ การมีความรู้สึกเบื่อหน่ายกับเรื่องต่างๆในชีวิต คิดมาก ร้องไห้ อยากนอนอยู่เฉยๆ เก็บตัวดังกล่าวมา อาจจะเป็นอาการที่เกิดขึ้นได้ชั่วคราวกับผู้ที่มีปัญหาต่างๆในชีวิต ทำให้เกิดภาวะซึมเศร้า โรคซึมเศร้า หรือการเปลี่ยนแปลงทางอารมณ์ไปอย่างผิดปกติได้ส่วนใหญ๋ถ้าเป็นความเครียดที่เกิดขึ้นชั่วคราว มักจะไม่อยู่นานเกิน 2 สัปดาห์ หรือมีช่วงที่อารมณ์เป็นปกติสลับไปบ้าง หากมีอาการซึมเศร้า เบื่อตลอดเกิน 2 สัปดาห์ขึ้นไป ไม่มีช่วงที่ดีขึ้น เก็บตัว ไม่เข้าสังคม พฤติกรรมการกินการนอนเปลี่ยนแปลงไป อาจเข้าข่ายโรคซึมเศร้า ควรไปพบแพทย์เบื้องต้นหาสิ่งที่ชอบทำเพื่อเบี่ยงเบนความสนใจ ใช้เวลากับคนที่รักให้มากขึ้น เขียนระบายความรู้สึกออกมาก็สามารถทำได้เช่นกัน